ആസ്ട്രേലിയന് പ്രധാനമന്ത്രി സ്കോട്ട് മോറിസന്റെ പേര് മറന്ന് ജോ ബൈഡന് വാഷിംഗ്ടണ്: ത്രിരാഷ്ട്ര കരാര് പ്രഖ്യാപനത്തിനിടെ ആസ്ട്രേലിയന് പ്രധാനമന്ത്രി സ്കോട്ട് മോറിസന്റെ പേര് മറന്ന് ജോ ബൈഡന്. പരിപാടിക്കു ശേഷം നന്ദി പറയുകയായിരുന്നു ബൈഡന്. ബ്രിട്ടീഷ് പ്രധാനമന്ത്രിയുടെ പേര് പറഞ്ഞെങ്കിലും മോറിസന്റെ പേര് ഓര്ത്തെടുക്കാന് സാധിച്ചില്ല. എന്നാല് മോറിസന് ഇതിനോട് തംപ്സ് അപ് ആംഗ്യത്തിലൂടെയാണ് പ്രതികരിച്ചത്. വിഡിയോ ദൃശ്യങ്ങള് സാമൂഹിക മാദ്ധ്യമങ്ങളില് പ്രചരിക്കുകയും ചെയ്തു. ഏഷ്യ പസഫിക് മേഖലയില് ചൈനയുടെ സ്വാധീനം തടയാനുള്ള പുതിയ പ്രതിരോധ കരാറാണ് യു.എസും യു.കെയും ആസ്ട്രേലിയയും പ്രഖ്യാപിച്ചത്. യു.എസ് പ്രസിഡന്റ് ജോ ബൈഡന്, യു. കെ പ്രധാനമന്ത്രി ബോറിസ് ജോണ്സണ്, ആസ്ട്രേലിയന് പ്രധാനമന്ത്രി സ്കോട് മോറിസണ് എന്നിവര് ചേര്ന്ന് വിര്ച്വല് വാര്ത്തസമ്മേളനത്തിലാണ് ഓകസ് എന്ന പേരിലുള്ള കരാറിനെ കുറിച്ച് ധാരണയിലെത്തിയത്.